**Videoinnin ja youtuben hyödyntäminen opetuksessa.**

Videon tuottaminen

Elämme kautta jossa erityisesti nettisukupolvi on omaksunut sosiaalisen median ja verkkovideot käyttöönsä. Vanhanaikainen kalvosulkeinen on ollut kauan taakse jäänyttä elämää opetuksessa ja nykyaikaista opetusta pitäisi viedä enemmän sosiaalisemmaksi tapahtumaksi. Nykyään jokaisella opiskelijalla on nykyaikainen puhelin, jolla voi kuvata videota, olla facebookissa ja netissä. Myös oppilaitoksessa ollaan siirtymässä kannettaviin tietokoneisiin, älytauluihin ja tabletteihin joilla näitä edellä mainittuja toimintoja voidaan tehdä. Tämä mahdollistaisi moniulotteisemman oppimisen eri sosiaalista verkostoa ja teknologiaa käyttäen.

Nykyajan opiskelijat odottavat koulussa tiettyjä viihde-elementtejä, pelaamista työelämässä, koulutuksessa ja sosiaalisessa elämässään sekä odottavat viestinnältä ja kanssakäymiseltä nopeaa etenemistä. Näitä piirteitä tulisi huomioida myös oppimisympäristöissä, ja videon käytön lisääminen opetuksessa olisi askel oikean suuntaan.

Kuvitellaan tilanne, jossa esim. logistiikan opiskelija parille on annettu tehtäväksi kuorma-auton perävaunun irrottaminen. Opiskelijoilla on käytössä tabletti, jolla he kuvaavat harjoituksen ja tekevät siitä videon logistiikan opiskelijoille tarkoitetulle sivustolle (esim. facebook, youtube ym…). Kuvaamisen yhteydessä opiskelijat joutuvat miettimään oikeita asioita tehtävän suorittamiseksi sekä tavan jolla he laativat oman videokokonaisuuden, he joutuvat työstään sekä sisältöjä että niiden esittämistä katsojille ymmärrettävään ja motivoivaan muotoon. Oppilaat joutuvat ottamaan aktiivisen tiedon tuottajan roolin.

Samantyylisiä videointi tehtäviä voisi antaa opiskelijoille kotiläksyksi tai koulupäivän ajaksi, jonka jälkeen tehtävät purettaisiin luokassa. Uskoisin, että oppilaat muuttuisivat kokeilun myötä aktiivisemmiksi ja osallistuvimmiksi myös luokkahuoneessa. Videotarinoiden tuottaminen korostaisi oppilaiden omaa aktiivisuutta oppimisessa.

Sosiaalinen media ja video palvelut

Sosiaalinen media on nopeasti kasvattanut suosiotaan internet-palveluissa. Sosiaaliseen mediaan sisältyvät erilaiset verkostoitumispalvelut, dokumenttien jakamispalvelut ja elämän jakamiseen liittyvät palvelut. Verkostoitumispalvelut tarjoavat käyttäjille mahdollisuuden luoda kaveriverkostoja tai asiantuntijaverkostoja. Opettajalle erilaisten sosiaalisten medioiden käyttö opetuksessa mahdollistaisi oppilaiden aktiivisemman oppimisen. Blogin, facebookin tai jonkin muun median tuominen opiskeluun loisi vuorovaikutusta opiskelijoiden ja opettajien välillä. Erilaisten tuotosten jakamiseen liittyvät palvelut mahdollistavat esimerkiksi kuvien tai videoiden jakamisen muiden kanssa. Tuotosten jakamispalveluihin voidaan lisätä myös palvelut, jotka mahdollistavat dokumenttien työstämisen verkossa työryhmissä. Ainoastaan opettaja ja oppilaat saisivat päättää ketkä materiaalia saavat nähdä ja käyttää.

Oppiminen keskiössä

Erilaisten nettiin ladattavien videoiden käyttö lisääntyy kokoajan ja ne voidaan koulussakin nähdä jo uutena tiedon esittämisen työkaluna. Oppilaat muuttuvat aktiivisemmiksi ja osallistuvammiksi luokkahuoneessa, kun oppimisessa hyödynnetään erilaista videotuotantoa. Videon tekeminen ja tuottaminen tukee monen eri osa-alueen kehittymistä, koska oppilaiden täytyy pohtia mm. mitä kuvataan ja miten kuvataan. Nettivideot ja videoiden tuottaminen voidaan nähdä myös ikkunana, jonka kautta oppilaat voivat viestiä toistensa kanssa, myös kansainvälisesti.

Lähteet:

Uusi oppiminen: eduskunnan tulevaisuusvaliokunnan julkaisu 8/2013